અહીં તો અદાલત આરોપીઓના પક્ષે બેસી ગઈ છે અને ઓઠુ લે છે તે કાયદાના દૂરૂપયોગનું.ઘડીભર માની લઈએ કે કાયદાનો ગેરઉપયોગ થાય છે અને નિર્દોષો દંડાય છે. પણ તેનો મતલબ એ તો નહીં જ ને કે અત્યાચારની પોલીસ ફરિયાદ જ ન લેવાય ? જ્યારે સરકારો એ જાણે છે કે પોલીસ કોઈ પણ ગુનાની ફરિયાદ જ લેતી નથી અને એટલે પોલીસ ફરિયાદ ન લે તો શહેર કે જિલ્લાના ઉચ્ચ અધિકારીને કે મેજિસ્ટ્રેટને સીધી ફરિયાદ કરવાની જોગવાઈ થઈ હોય ત્યારે ખોટી ફરિયાદોની આળ લઈને સુપ્રીમ કોર્ટ પોલીસને પૂરતી તપાસ પછી અઠવાડિયે ફરિયાદ નોંધવાની છૂટ આપે તેનાથી નુકસાન તો પીડિતને જ થવાનું છે. આટલું સાદુ સત્ય સર્વોચ્ચ અદાલતને કેમ સમજાયું નહીં હોય.